hotchpotch/miracl-hf-unified huggingface dataset:
నెల్లూరుజిల్లా గ్రామనామాలు భాషా సామాజిక పరిశీలన
నెల్లూరుజిల్లా గ్రామనామాలు భాషా సామాజిక పరిశీలన (ఆంగ్లం: A Socio-Linguistic Study of the Place Names of Nellore District) ఒక పరిశోధన గ్రంథం. దీనిని డా. ఉగ్రాణం చంద్రశేఖర రెడ్డి శ్రీ వేంకటేశ్వర విశ్వవిద్యాలయం, తిరుపతి నుండి 1989లో డాక్టరేట్ పొందడానికి చేసిన పరిశోధన మూలంగా చేసిన విశేషాలను పుస్తకరూపంలో ముద్రించారు.
గ్రామనామాలు ఆ ప్రాంతపు వందల, కొన్ని సందర్భాల్లో వేలయేళ్ళ చరిత్రకు తాళపుచెవి లాంటిది. ఆ ప్రాంతపు భౌగోళిక, సామాజిక, ఆధ్యాత్మిక, రాజకీయ విశేషాలు గ్రామనామాల ద్వారా తెలుస్తాయి. చరిత్ర, భౌగోళిక వివరాలు, సామాజిక చరిత్ర వంటి ఎన్నో రంగాలు గ్రామనామాలతో ముడిపడ్డాయి. ఉదాహరణకు ఆలమూరు అన్న పేరు ఆలము(యుద్ధము), ఊరు అన్న పదాల కలయికతో ఏర్పడగా ఆ ప్రాంతంలో పూర్వం యుద్ధం జరిగిందన్న విషయాలు సూచిస్తూంటాయి. అలాగే ఎన్నో గ్రామాల పేర్లు వివిధాంశాలకు సూచనలుగా నిలుస్తాయి. ఈ క్రమంలో నెల్లూరు జిల్లాలోని వివిధ గ్రామనామాల వెనుకనున్న భాషా విశేషాలు, తద్వారా సామాజికాంశాల వివరణలతో ఈ పరిశోధన గ్రంథం రూపొందించారు.
వర్ఘీస్ కురియన్
డాక్టరి వర్ఘీస్ కురియన్ (నవంబర్26, 1921 – సెప్టెంబరు 9, 2012) భారతదేశ ప్రముఖ సామాజిక వ్యాపారవేత్త మరియు శ్వేత విప్లవ పితామహుడు. భారతదేశం ప్రపంచ పాల ఉత్పత్తిలో మొదటి స్థానం లో ఉండటంలో ప్రముఖ పాత్ర పోషించాడు.ఆయన యొక్క "బిలియన్ లీటర్ ఐడియా" (ఆపరేషన్ ప్లడ్ - ప్రపంచంలో అతి పెద్ద వ్యవసాయాభివృద్ధి కార్తక్రమంగా నిలిచింది. ఈ కార్యాచరణ భారత దేశంలో అత్యల్ప పాల ఉత్పత్తి నుండి అధిక పాల ఉత్పత్తి గల దేశంగా ప్రపంచంలో నిలిపింది. 1998 లో పాల ఉత్పత్తిలో అమెరికా సంయుక్త రాష్ట్రాలను అధిగమించేటట్లు భారత దేశాన్ని నిలిపాడు. 2010-11 లో ప్రపంచ వ్యాప్తంగా 17 శాతం గ్లోబల్ అవుట్ పుట్ ను సాధించగలిగాడు. అనగా ప్రతి వ్యక్తికి 30 సంవత్సరాలలో రెట్టింపు పాల లభ్యత సాధించగలిగాడు. పాడి పరిశ్రమ భారతదేశం యొక్క అతిపెద్ద స్వీయ నిరంతర పరిశ్రమ అయ్యింది. అతను, తరువాత దేశం వంట నూనెల ఉత్పత్తిలో కూడా స్వయం ప్రతిపత్తి సాధించేందుకు ప్రయత్నించి, పాక్షికంగా విజయవంతం అయ్యారు.
ఆయన 30 విశిష్ట సంస్థలను (AMUL, GCMMF, IRMA, NDDB వంటివి) స్థాపించి వాటిని రైతుల ద్వారా నిర్వహింపజేస్తూ అనేక మంది నిపుణులచే నడిపాడు. ఆయన గుజరాత్ కో-ఆపరేటివ్ మిల్క్ మార్కెటింగ్ ఫెడరేషన్ (GCMMF) కు వ్యవస్థాపక చైర్మన్ గా యున్నపుడు "Amul"(అమూల్) బ్రాండ్ ఉత్పత్తిని సృష్టించి విజయం సాధించాడు.బర్రె పాలతో అమూల్ పాలపొడి తయారీ ఆవిష్కరణ విజయంతో ఆయనకు ఆవు పాలతో పాలపొడి తయారీని అనేక పాలఉత్పత్తులు తయారుచేసే దేశాలు వ్యతిరేకించాయి. ఆయన తయారు చేసిన అమూల్ డైరీ విజయం 1965 లో భారత ప్రధాని లాల్ బహాదుర్ శాస్త్రి చే ఆయనను "నేషనల్ డైరీ డెవలప్‌మెంట్ బోర్డు" కు వ్యవస్థాపక చైర్మన్ గా ఎంపిక చేయబడినది. అమూల్ యొక్క నకలు "ఆనంద్ మోడల్" ను దేశ వ్యాప్తంగా పరిచయం చేయబడినది.
ఆయన 2006 నుండి 2011 వరకు అలహాబాదు విశ్వవిద్యాలయానికి మొదటి ఛాన్సలర్ గా సేవలందించారు.
కురియన్ కేరళ లోనికాలికట్ లో నవంబరు 26 1921 న సిరియన్ క్రిస్టియన్ కుటుంబంలో జన్మించారు. ఆయన తండ్రి కొచ్చిన్ లో ఒక సివిల్ సర్జన్ గా ఉండేవారు.ఆయన 1940 లో మద్రాసులోని లయోలా కళాశాలలో భౌతిక శాస్త్రం నందు పట్టభద్రులైనారు. తరువాత "కాలేజి ఆఫ్ ఇంజనీరింగ్, గుయిండీ" నుండి మెకానికల్ ఇంజనీరింగ్ లో పట్టభద్రులైనారు. డిగ్రీ పూర్తి చేసిన తర్వాత ఆయన టాటా స్టీల్ టెక్నికల్ ఇనిస్టీట్యూట్, జమ్‌షెడ్పూర్ లో చేరారు. తరువాత ఆయన 1948 లో యునైటెడ్ స్టేట్స్ లోని "మిచిగాన్ స్టేట్ విశ్వవిద్యాలయం" నుండి మెకానికల్ ఇంజనీరింగ్ లో మాస్టర్స్ డిగ్రీ పొందుటకు భారత దేశ స్కాలర్ షిప్ తో అమెరికాకు వెళ్ళారు.కురియన్ 15 గౌరవ డిగ్రీలను పొందారు. from universities around the world, including from the following:
చిన్నయసూరి జీవితము
పరవస్తు చిన్నయ సూరి ప్రసిద్ధ తెలుగు రచయిత. గొప్ప పండితుడు. ఆయన రచించిన బాలవ్యాకరణం, నీతిచంద్రిక చాలా ప్రసిద్ధి గాంచాయి. పద్యమునకు నన్నయ, గద్యమునకు చిన్నయ అనే లోకోక్తి ఉంది. ఆయన జీవిత చరిత్రను పరిశోధన పరమేశ్వర బిరుదాంకితులైన నిడదవోలు వెంకటరావు రచించారు.
ఓకే
ఓకే అనేది ఇంగ్లీష్ భాషలో ఒక పదం. ఇంగ్లీషు భాషలో అత్యధికంగా వాడబడుతున్నది ఈ పదం. ఈ పదాన్ని "మంచిదే", "సరైనదే", "అలాగే," "సరే", "అలాగే కానివ్వండి" అనే అర్థాల్లో ఉపయోగిస్తారు. తరచుగా దీన్ని "అవును" అనే పదానికి బదులుగా ఉపయోగిస్తారు. యునైటెడ్ స్టేట్స్ ఆఫ్ అమెరికాలో ఓక్లహోమా రాష్ట్రానికి సంక్షిప్తంగా కూడా OK ఉంది. ఓకే పదం మొదట నుంచి ఉపయోగిస్తూ వస్తున్నారని కచ్చితంగా చెప్పలేం, కానీ కొంతమంది నిపుణులు "Ol Korrect" (అంతా సరైనదే-All correct) అనే తమాషా రచనా విధానం యొక్క పదం నుండి OK పదం వచ్చినట్లుగా చెబుతారు. అలాగే గ్రీక్ లో "ఓల కల" ("Ola kala") పదబంధాన్ని కూడా కనుగొన్నారు, దీనర్థం "అంతా ఉత్తమం" అన్నట్లుగా ఉంటుంది.
అమెరికాలో అత్యంత ప్రజాదరణ గల నాటి పత్రిక "ద బోస్టన్ మార్నింగ్ పోస్ట్‌"లో "ఓకే" పదం మొదటిసారిగా 1839 మార్చి 23న ప్రచురితమైంది.
కె. ఐ. వరప్రసాదరెడ్డి
కోడూరు ఈశ్వర వర ప్రసాద రెడ్డి ఒక భారతీయ పారిశ్రామికవేత్త, మరియు శాస్త్రవేత్త, శాంతా బయోటెక్నిక్స్ యొక్క వ్యవస్థాపక చైర్మన్ మరియు మేనేజింగ్ డైరెక్టర్. హెపటైటిస్‌-బి టీకాను ధరను సామాన్యులకు అందుబాటులోకి వచ్చేలోగా కృషి చేశాడు. కేంద్ర ప్రభుత్వం ఆయనకు 2005లో పద్మభూషణ్‌ పురస్కారంతో సత్కరించింది.
కొత్త ఈదర
"కొత్త ఈదర" కృష్ణా జిల్లా అగిరిపల్లి మండలానికి చెందిన గ్రామం.
సముద్రమట్టానికి 24 మీ.ఎత్తు
బొద్దనపల్లి 3 కి.మీ, పిన్నమరెడ్దిపల్లి 5 కి.మీ, బత్తులవారిగూడెం 6 కి.మీ, నుగొండపల్లి 6 కి.మీ, వడ్లమాను 7 కి.మీ
నూజివీడు, మైలవరం, రెడ్డిగూడెం
నూజివీడు, మైలవరం, గన్నవరం నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 31 కి.మీ
2013 జూలైలో ఈ గ్రామ పంచాయతీకి జరిగిన ఎన్నికలలో సర్పంచి పదవికి ఎవరూ నామినేషను వేయకపోవడంతో ఆ పదవి ఇంకా ఖాళీగానే ఉంది. సర్పంచి పదవికి అర్హుడైన ఎస్.సి. జనరల్ అభ్యర్థి ఎవరూ లేకపోవడంతో ఇలా జరిగింది. ప్రస్తుతం 8వ వార్డు సభ్యులుగా గెలుపొందిన శ్రీ బెక్కం రాజగోపాలరావు, ఉపసర్పంచిగా ఎన్నికై, విధులు నిర్వహించుచున్నారు. [1]
[1] ఈనాడు కృష్ణా; 2014, జూలై-23; 7వ పేజీ.
దీపిక దామెర్ల
కెనడాలోని ఒంటారియో రాష్ట్ర ఆరోగ్యమంత్రి దీపిక దామెర్ల. ఈమె అంతకు ముందు ఆ దేశంలో మౌలిక వసతుల కల్పనలో సహాయమంత్రి. దీపీక పుట్టి, పెరిగింది సికింద్రాబాద్‌లో. దీపిక తండ్రి వెంకట రమణారావు, ఆయన మిలటరీలో మేజర్‌గా పనిచేసారు. తల్లి శేషు, ఆమె కథా రచయిత్రి. మిలటరీలో మేజర్‌గా పనిచేసిన రమణారావు ఉద్యోగ విరమణ తరువాత పుణేలో స్థిరపడ్డారు. దీపిక తల్లి శేషు భారతదేశానికి స్వాతంత్య్రం వచ్చిన తర్వాత ఇక్కడి సమాజంలో వచ్చిన మార్పులు, మహిళలు ఎదుర్కొన్న సవాళ్లు, ఎదగడానికి మహిళ పడిన కష్టాల ఇతివృత్తంతో ఆమె అనేక కథలు రాశారు.
దీపిక చదువు పూర్తయ్యాక 1991లో పుణేలోని అల్ఫాలావల్ కంపెనీలో మేనేజింగ్ డెరైక్టర్ దగ్గర అసిస్టెంట్ ఫైనాన్స్ ఎగ్జిక్యూటివ్‌గా పనిచేసారు. తరువాత కెనడాలో ఉద్యోగం చేస్తున్న వ్యక్తితో వివాహం కావడంతో ఆమె భారత్ నుంచి కెనడాకు వెళ్లారు. కెనడాలో ఎం.బి.ఎ పూర్తిచేసిన తర్వాత దీపిక రాయల్ బ్యాంకులోనూ, నోవా సోషియా బ్యాంకులోనూ పనిచేశారు.
ఒకరోజు అనుకోకుండా కెనడా దేశ ప్రధానమంత్రిని కలవడంతో దీపిక దృష్టి సామాజికాంశాల మీదకు మళ్లింది. తరువాత "ఒంటారియో ప్రావిన్స్‌లో మినిష్టర్ ఆఫ్ ట్రేడ్‌లో ఎకనమిక్ డెవలప్‌మెంట్" విభాగంలో సీనియర్ అడ్వయిజర్‌గా చేరింది. తరువాత ఓమ్ని టెలివిజన్ చానెల్‌లో రిపోర్టర్ ఉద్యోగంలో చేరారు. చెదరని చిరునవ్వు వాక్పటిమ ఉన్న దీపిక అక్కడి రాజకీయ నాయకుల దృష్టిలో పడింది. తరువాత 2011లో లిబరల్‌పార్టీ అభ్యర్థిగా ఎన్నికల బరిలో దిగిన దీపిక ఆ ఎన్నికల్లో నాలుగు వేల ఓట్ల మెజారిటీతో గెలిచి పార్లమెంటరీ అసిస్టెంట్ మినిస్టర్ ఆఫ్ ఇన్‌ఫ్రాస్ట్రక్చర్‌గా పనిచేశారు. మళ్లీ 2014 ఎన్నికల్లో కెనడావాసులు దీపికను పదివేలకు పైగా మెజారిటీతో గెలిపించారు. ఈ దఫా అక్కడి ప్రభుత్వం అమెకు దేశ ఆరోగ్యశాఖ బాధ్యతలు అప్పగించింది. జూన్ 24, 2014న దీపిక ఈ బాధ్యతలను తీసుకున్నారు.
దీపిక పూర్వీకులు ఖమ్మం జిల్లాలోని దామెర గ్రామం నుంచి మూడు వందల యేళ్ల కిందట రాజమండ్రికి వెళ్లారు.
శ్రీనివాస్ రామడుగుల
శ్రీనివాస్ రామడుగుల పూర్తిపేరు రామడుగుల వెంకట సత్య సూర్య శ్రీనివాస్. తెలుగు యువకవులలో ఒకరు. వీరి కలం పేరు "శ్రీ". కవి సంగమంలో కవిత్వం వ్రాస్తుంటారు.
రామడుగుల సీతారామం, సూర్య గంగాధరం దంపతులకు జనవరి 11 1968న తూర్పు గోదావరి జిల్లా రంగాపురంలో జన్మించారు.
ప్రస్తుతం భోపాల్లో నివసిస్తున్నారు. దూరదర్శన్ కేంద్రంలో ఇంజినీర్ గా పనిచేస్తున్నారు.
వీరికి సత్యలక్ష్మితో వివాహం జరిగింది. వీరికి ఒక కుమార్తె (సింధూజ).బహుమానాలు
శుక్రవారం పల్లి
గమనిక:ఈ గ్రామం ఉన్న మండలం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కరీంనగర్ జిల్లా నుండి పెద్దపల్లి జిల్లాకు మారింది. (GO Ms No 227 Revenue (DA-CMRF) Department, Dated: 11-10-2016) ఆ మండలంలో శుక్రవారంపేట అనే పేరుతో గ్రామ వ్యాసం ఉన్నది.గణాంకాలు సరిపోవుచున్నవి.
శుక్రవారం పల్లి, కరీంనగర్ జిల్లా, ముత్తారం మండలానికి చెందిన గ్రామము
http://censusindia.gov.in/PopulationFinder/Sub_Districts_Master.aspx?state_code=28&district_code=03
మొట్లపల్లి(శ్రీరాంపూర్)
మొట్లపల్లి, కరీంనగర్ జిల్లా, శ్రీరాంపూర్ మండలానికి చెందిన గ్రామము. పిన్ కోడ్ : 505153.
http://censusindia.gov.in/PopulationFinder/Sub_Districts_Master.aspx?state_code=28&district_code=03
కిస్టంపేట్ (శ్రీరాంపూర్ మండలం)
కిస్టంపేట, పెద్దపల్లి జిల్లా, శ్రీరాంపూర్ మండలానికి చెందిన గ్రామం
శనిత్రయోదశి
శని త్రయోదశి - శనివారం రోజులో వచ్చే త్రయోదశి శనిత్రయోదశి అంటరు.
శనిత్రయోదశి నాడు శనీశ్వరుడికి తైలంతో ఇక్కడ అభిషేకం చేస్తారు. నల్లటి వస్త్రాలు దానం చేస్తారు. కోర్టు కేసులు, శత్రువులు, రోగాలు, రుణాలు నుంచి విముక్తుల్ని చేయాల్సిందిగా మొక్కుకుని, వారి కోర్కెలు తీరిన తరువాత మొక్కులు చెల్లిస్తుంటారు.శనీశ్వరుడి ఆలయం నుంచి బయటికి వెడుతూ వెనక్కు తిరిగి చూడకూడదని, వెనక్కు తిరిగి చూస్తే శని దోషం మళ్ళీ చుట్టుకుంటుందని ఇక్కడి పూజారులు భక్తుల్ని పదే పదే హెచ్చరిస్తూంటారు.
కాసె సర్వప్ప
కాసె సర్వప్ప ప్రముఖ తెలుగు కవి.
ఇతడు సిద్ధేశ్వరచరిత్రము అను నామాంతరముగల ప్రతాపచరిత్రమును ద్విపద కావ్యముగా రచించెను. ఈకవి జీవితకాలమెప్పుడో నిశ్చయముగా దెలియదు; గాని యితని గ్రంథము మిక్కిలి పురాతన మైనదనుటకు సందేహము లేదు. ఇతడు ప్రతాపరుద్రుని రాజ్యపాలన తర్వాత నుండినవాడు. ఈతని కవిత్వమునందు లక్షణవిరుద్ధము లైన ప్రయోగము లనేకములు గానబడుచున్నను, చరిత్రముగా నీగ్రంథము మిక్కిలి యుపయుక్త మయినది. ఈతని గ్రంథము నుండియే కూచిమంచి జగ్గకవి తన సోమదేవరాజీయము నందు విశేష భాగము గ్రహించి యున్నాడు. తిక్కన సోమయాజి చరిత్రమునందీ గ్రంథమునుండి కొంతభాగ ముదాహరింపబడినందున, ఇందుండి యిప్పుడు గొన్నిపంక్తులు మాత్రమే గ్రహింపబడును.ద్విపద. 
గణపప్రసాదత గలిగినసుతుని
గణపతినామంబు ఘనముగా బెట్టి
తూర్పుదేశం బేగి తూర్పురాజులను
నేర్పుతో సాధించి యోర్పుమీరంగ
బాండుదేశాధీశు బాహుబలాడ్యు
గాండంబులనుగొని గం డడగించి
చండవిక్రమకళాసారదుర్వార
పాండిత్య ధనురస్త్రభద్రు డారుద్రు
ఇది శ్రీసకలవిద్వదిభపాదకమల
సదమలసేవన సభ్యసంస్మరణ
భాసురసాధుభావనగుణానూన
భూసురాశీర్వాద పూజనీయుండు
కాసె మల్లనమంత్రి ఘనకుమారుండు
వాసిగా జెప్పె సర్వప్పనునతడు.
లెవెల్ క్రాసింగ్
లెవెల్ క్రాసింగ్ లేక రైల్వే రోడ్ క్రాసింగ్ అనగా రైలుమార్గం దాటే ఒక కూడలి. ఇక్కడ ఒకే స్థాయిలో రైల్వే లైన్‌కు అడ్డంగా రహదారి లేదా కాలిబాట ఉంటుంది. దీనికి వ్యతిరేకంగా రైల్వే లైన్ ను దాటేందుకు ఓవర్ బ్రిడ్జి లేదా అండర్ బ్రిడ్జి లేదా సొరంగ మార్గాన్ని ఉపయోగిస్తారు. లెవెల్ క్రాసింగ్ కు ఇతర పేర్లు రైల్వే క్రాసింగ్, గ్రేడ్ క్రాసింగ్, రోడ్ త్రో రైల్‌రోడ్, రైల్‌రోడ్ క్రాసింగ్ మరియు ట్రైన్ క్రాసింగ్.
ప్రారంభ లెవెల్ క్రాసింగ్స్ రైలు విధానంలో మొత్తం ట్రాఫిక్ ను ఆపడానికి మరియు ట్రాక్లను క్లియర్ చేయడానికి బూత్ కి సమీపంలో ఒక ప్లాగ్‌మెన్ ఉంటాడు, అతను ఎరుపు జెండాను లేదా లాంతరు ఊపటం ద్వారా ట్రాఫిక్ ను ఆపి ట్రాక్స్ క్లియర్ చేస్తాడు. తరువాత మానవీయంగా లేదా విద్యుత్ ద్వారా ట్రాఫిన్ ను నిర్వహించే బారికేడ్లు ప్రవేశపెట్టబడ్డాయి. వీటి ద్వారా సందర్భాన్ని బట్టి దారిని మూసివేయడం లేక తెరవడం ద్వారా ట్రాఫిక్ ను నియంత్రిస్తారు. రైల్వేల ప్రారంభ రోజుల్లో పశువులతో రోడ్డు ట్రాఫిక్ అధికంగా ఉండేది. ఈ అడ్డంకిని అధిగమించడానికి బారియర్ అవసరమయింది. బారికేడ్ల ద్వారా ట్రాఫిక్ ను కంట్రోలు చేయడం ప్రారంభమయింది. ఇటువంటి క్రాసింగ్ గేట్ల కొరకు మొదటి యు.ఎస్ పేటెంట్ బోస్టన్ కు చెందిన జె.నాసన్ మరియు జె.ఎఫ్.విల్సన్ ఇద్దరికి 27-08-1867 న ప్రదానం చేశారు.
మద్దులపల్లి వేంకట సుబ్రహ్మణ్యశర్మ
సంస్కృతాంధ్ర కవితాసామ్రాజ్యాన్ని ఏకఛత్రంగా ఏలిన కవిసార్వభౌముడు మద్దులపల్లి వేంకట సుబ్రహ్మణ్యశర్మ (ఆగష్టు 23, 1900 - అక్టోబరు 2, 1974) .
మద్దులపల్లి వేంకట సుబ్రహ్మణ్యశర్మ నెల్లూరు జిల్లా (ప్రస్తుతం ప్రకాశంజిల్లా) కు చెందిన పట్టాభిరామపురం అగ్రహారం లో స్మార్త బ్రాహ్మణ కుటుంబంలో 1900 ఆగష్టు 23వ సంవత్సరంలో జన్మించాడు. తండ్రి నృసింహ సిద్ధాంతి జ్యోతిష పండితుడు. ఇతడిది పండితవంశము. ముత్తాత, తాత, పినతండ్రి అందరూ పండితులే. సింగరబొట్లపాలెం అగ్రహారంలోని వేదపాఠశాలలో కృష్ణయజుర్వేదం చదువుకున్నాడు. కడపలో జనమంచి శేషాద్రిశర్మ వద్ద నాటకాలంకారము, సాహిత్యము నేర్చుకున్నాడు. 1923లో కలకత్తా నుండి కావ్యతీర్ధ పరీక్ష ఉత్తీర్ణుడయ్యాడు. 1930లో ఆంధ్ర విశ్వవిద్యాలయం నుండి ఉభయభాషాప్రవీణ ఉత్తీర్ణుడయ్యాడు. 1937లో మద్రాసు విశ్వవిద్యాలయం నుండి విద్వాన్ పట్టా పొందాడు. 1924లో మద్రాసులోని వావిళ్ల ప్రెస్‌లో ఆంధ్రపండితునిగా, 1925-1959ల మధ్య కాలంలో నంద్యాల మునిసిపల్ హైస్కూలులో అధ్యాపకుడిగా, 1960-1961ల మధ్య కర్నూలు సెయింట్ జోసెఫ్ గర్ల్స్ హైస్కూలులోను, సాంస్క్రిట్ ఓరియెంటల్ హైస్కూలులోను తెలుగు పండితునిగా పనిచేశాడు.
"కవితాసామ్రాజ్యము" అనే పేరుతో ఒక సాహిత్యసంస్థను నంద్యాలలో నెలకొల్పి సాహిత్యసేవ చేశాడు.
చేరామన్ జామా మస్జిద్
చేరామన్ జామా మస్జిద్ లేదా చేరామన్ జుమా మస్జిద్ (Cheraman Jum'ah Masjid (: ചേരമാൻ ജുമാ മസ്ജിദ്‌) (ఉర్దూ - چیرامن جامع مسجد )
భారతదేశం లో మొదటి మస్జిద్ (మసీదు) చేరామన్ జమా మసీదు కేరళ రాష్ట్రంలోని త్రిస్సూర్ జిల్లా లోని చిన్న పట్టణం కొడంగళూర్ , మలబార్ తీరం లో ఉంది.. ==తొలిచరిత్ర==
క్రీ.శ 629 లో నిర్మించబడ్డ చేరామన్ జమా మసీదు భారత దేశంలోనే మొట్ట మొదటి ముస్లింల ప్రార్థనా మందిరం గా పరిగణించబడుతుంది.
చేరామన్ జమా మసీదు కొడంగలూర్ లో అత్యంత ప్రసిద్ధి చెందిన ధార్మిక గమ్యం. క్రీ.శ 629 లో మాలిక్ బిన్ దీనార్ చే నిర్మించబడ్డ ఈ మసీదు భారతదేశం లోనే అత్యంత ప్రాచీనమైన మసీదుగా లెక్కించబడుతుంది. ప్రపంచంలోనే ఇది రెండవ అతి పురాతన మసీదు గా నమోదు చెందింది. 
చరిత్రానుసారం క్రీ.శ. 1341 లో వచ్చిన వరద ఈ మసీదు ని చాలా మేరకు ధ్వంసం చేసింది. నేడు మనం చూస్తున్న చేరామన్ జమా మసీదు కొత్తగా కట్టబడింది. మసీదు నిర్మాణం గుర్తించ తగ్గది. హిందూ దేవాలయాల శైలి , ఆకృతి ని అనుసరిస్తుంది. మసీదు మధ్యలో ఒక నూనె దీపం వెలుగుతూ ఉంటుంది. మంగళప్రదమైన రోజుల్లో మత విశ్వాసాలకి అతీతంగా ప్రజలందరూ ఈ దీపం కొరకు నూనె తెస్తారు. మసీదు లో పెట్టబడిన ఇత్తడి నూనె దీపాలు నిర్మాణ సౌందర్యానికి మరింత వన్నె తెస్తాయి. అద్భుతమైన చెక్కడాలు గల నూకమాను (రోజ్ వుడ్) వేదిక మిక్కిలి ఆకర్షణీయంగా ఉంటుంది. మక్కా నించి తెప్పించబడినిది గా నమ్ముతున్న పాల రాయి ముక్క మసీదు లో ఉంచబడింది. చేరామన్ జమా మసీదు భారతదేశం లోని మహమ్మదీయ చరిత్ర లో ప్రముఖ భూమిక పోషిస్తుంది. కొడంగలూర్ వెళ్ళిన యాత్రికులు దీనిని తప్పక సందర్శించాలి .
దేశవిదేశాలకు చెందినా అనేక సందర్శకులు ఈ మస్జిద్ ను సందర్శించడానికి వస్తారు. భారత మాజీ రాష్ట్రపతి ఏ.పి.జె.అబ్దుల్ కలాం కూడా సందర్శించారు.
భారతీయ చిత్రకళ
భారతీయ కళలలో భారతీయ చిత్రకళ అత్యంత ప్రాచీనమైన చరిత్ర కలది. అతి పురాతన భారతీయ చిత్రాలు మానవునికి చరిత్ర గురించి తెలియక ముందే ఇక్కడ రాతి పై చిత్రీకరించటం జరిగింది. క్రీ.పూ 5500 లోనే మధ్య ప్రదేశ్ లోని రాయ్‌సేన్ జిల్లాకి చెందిన భీంబేట్కాలో రాతిని చిత్రపటంగా మొలిచిన దాఖలాలు ఉన్నాయి. బౌద్దమత సాహిత్యమంతనూ చిత్రపటాలు గల రాజభవనాలు, సైనిక భవనాలు గురించి వివరించబడిన ఉదాహరణలు కోకొల్లలు ఉన్నాయి. అయితే అజంతా గుహలలో గల చిత్రపటాలు అత్యంత ప్రాముఖ్యత సంతరించుకొన్నవి. మధ్య యుగానికి చెందిన వివిధ రాతప్రతులలోనూ చిత్రకళ ఆనవాళ్ళు ఉన్నాయి. పర్షియన్ సూక్ష్మ చిత్రకళ భారతీయ సాంప్రదాయిక చిత్రకళతో సంగమించి ముఘల్ చిత్రకళ అవతరించింది. 17వ శతాబ్దంలో ఈ శైలి దేశంలోని అన్ని మతాలకి చెందిన రాజ్యాలకి విస్తరించి స్థానిక సొబగులని అద్దుకొన్నది. తెల్లదొరల కోసం కంపెనీ కలం అవతరించటంతో బ్రిటీష్ సామ్రాజ్యం 19వ శతాబ్దంలో పాశ్చాత్య ప్రభావం గల కళా విశ్వవిద్యాలయాలని నెలకొల్పినది. ఈ స్థాపనలు ఆధునిక భారతీయ చిత్రకళా శైలికి ప్రాణం పోయటం ఇవి మరల భారతీయ మూలాలకే తిరిగి వెళ్ళటానికి మొగ్గు చూపటం విశేషం.
భారతీయ చిత్రకళ ప్రాచీన నాగరికతకి ప్రస్తుత కాలానికి మధ్య గల వైరుధ్యాన్ని ప్రతిబింబించే ఒక అందమైన కళా స్రవంతి. తొలుత దీని ప్రాథమిక ఉద్దేశం మతమే అయిననూ తర్వాతి కాలంలో ఇది వివివిధ సంస్కృతులు మరియు సంప్రదాయాల కలయికకి నిలువుటద్దంలా నిలచింది.
రెంటూరి రంగరాజు
రెంటూరి రంగరాజు.17 వ శతాబ్ది ప్రథమార్ధానికి చెందిన ప్రముఖ తెలుగు కవి. ఆరువేల నియోగి బ్రాహ్మణుడు. అపస్తంబ సూత్రుడు. శ్రీవత్స గోత్రుడు. చినగంగనామాత్య పుత్రుడు. ఇతను మహబూబ్ నగర్ జిల్లాలో గద్వాల సంస్థానానికి ముందు వెలుగొందిన బోరవెల్లి సంస్థానానికి చెందిన కవి. శ్రీరంగదేశికుల శిష్యుడనని కవి ప్రకటించుకున్నాడు. అద్దంకి సింగరాచార్యులు శిష్యుడన్న మరో వాదన కూడా ఉంది. కామేశ్వర చరిత్రం అను ద్విపద కావ్యాన్ని రాసిన రేటూరి భావనామాత్యుడు ఇతని పినతండ్రి కుమారుడు.
రంగరాజు ఇంటి పేరు రెంటూరి అని, రేటూరి అని రెండు రకాలుగా సాహితీ చరిత్రకారులు వాడుతున్నారు. రెంటూరి వారని భానుమతీ పరిణయం ముద్రిత పత్రిలో ఉండినా, ఇది లేఖన ప్రమాదమని, మద్రాసు ప్రాచ్యలిఖిత పుస్తక భాండాగారంలో ఉన్న భానుమతీ పరిణయం తాళపత్ర ప్రతిలో రేటూరి అనే ఉందని చాగంటి శేషయ్య పేర్కొన్నారు. అంతేకాకుండా ఇతను గుంటూరు జిల్లా బాపట్ల (తాలుకాలోని)కు ఉత్తరాన ఎనిమిది మైళ్ళ దూరాన ఉన్న రేటూరు వారై ఉండవచ్చునని కూడా చాగంటి శేషయ్య పేర్కొన్నారు.
ఇతను 'భానుమతీ పరిణయం ' అను గ్రంథాన్ని రచించాడు. ఇది నాలుగు ఆశ్వాసాల గ్రంథం. ఈ గ్రంథాన్ని కవి వేంకటగిరి ప్రభువగు వెలగోటి రాయభూపాలునకు అంకితం ఇచ్చాడు. ఇతను ' దేవకీనందన శతకం ' అను పేర కొన్ని వందల పద్యములు రచించినట్లు అప్పకవీయం మూడవ ఆశ్వాసంలోని 23 వ పద్యము వలన తెలుయుచున్నది. కాని ఈ శతకం అలభ్యం. 
కృతిపతి తన్ను గూర్చి పలికినట్టుగా కవి తన శక్తిసామర్ధ్యాదులను భానుమతీ పరిణయమునం దిట్లు తెలుపుకొన్నాడు -
సీ. వ్యస్తాక్షరీధుర్యవిస్తీర్ణభావంబు క్రముకసంఖ్యాఖ్యానకౌశలంబు
నారోహణావరోహణలేఖనప్రౌఢి యగ్రపద్యగ్రహణాభిరక్తి
యనవలోకితశారికాభిఖేలనరీతి వరసమస్యాపూర్తివైభవంబు
సముదగ్రవీక్షితచతురంగబలకేళికావిలాసము నేకకాలముననె
యలర బ్రకటింపనేర్తు పష్టావధాన కలితశత లేఖినీపద్యగద్యశక్తి
సాటిమీరితి వాంధ్రకర్ణాటచోళ రాజసభలను రెంటూరి రంగనార్య.
గోలకొండ మహమ్మదీయులను, కొండవీడు వినుకొండప్రభువులను జయించి 1579 సంవత్సరమునందు విజయనగరరాజుల పక్షమున బోరాడి విపక్షరాజబృందము నోడించిన కస్తురి రంగనాయనికి కృతిపతియైన రాయభూపతి పెదతండ్రి మనుమడు. భానుమతీ పరిణయము కృతినందునప్పటికి రాయనృపాలునికి యుక్తవయస్సువచ్చిన కొడుకు లుండుటచేత గ్రంథరచన చేసిన కాలము 1620వ సంవత్సరప్రాంతమని చెప్పవచ్చును.చ. అనుపమభద్రలీల వెలమాన్వయవార్థి బ్రతాపలక్ష్మితో
నెనసినరాయశౌరి జగదేకవదాన్యశిఖావతంస మౌ
ననుచు నుతించుటేమియరు దావిభు డిచ్చినభూరిసంపదన్
ధనదులు రాజులున్ ఘనులు దా రగుచు న్నిఖిలార్థు లుండగన్.ఇత్యాది పద్యములతో గవి కృతిపతిని బహువిధముల వర్ణించి యున్నాడు.
ఇతని రచనా శైలిలో అల్లసాని పెద్దన కవితా ఛాయలు, ఎత్తుగడలు కనిపించినా, ఈతని కవనము ద్రాక్షాపాకమై మనోహరముగా నున్నది. శైలిని జూపుటకై భానుమతీ పరిణయములోని కొన్నిపద్యముల నిందు జూపుచున్నాను.ఉ. తీరినజాతినీలములతిన్నెలపై బ్రతిబింబితంబులౌ
తారకసౌధమౌక్తికవితానము లొప్పగ జూచి బాలికల్
చారుమృగీమదం బలది చక్కనికప్రపుమ్రుగ్గు లిప్పు డి
చ్చో రచియించినామనుచు సూటిగ నాత్మ దలంతు రప్పురిన్. ఆ. 1.
చ. సుమముల వ్రాలివ్రాలి పరిశుద్ధవసంతకళా ప్తమత్తరం
గములను దేలితేలి యతికాంతసుధామధురోల్లసన్మరం
దము చవి గ్రోలిక్రోలి నవదక్షిణగంథవహానుకూలసం
భ్రమమున సోలిసోలి మదబంభరము ల్విహరించు వామనిన్. ఆ. 2.
చ. అలరె జకోరముల్ ప్రియతరాబ్జముఖీమణిదృక్చకోరముల్
కలగె సరోజముల్ మదనకంపితపాంథమనస్సరోజముల్
తొలగెను భీతి జక్రములు ధూర్తగుణోజ్జ్వలజారచక్రముల్
నలినవిరోధినూత్నకిరణంబులు కొన్ని దివిం దలిర్పగన్. ఆ. 3.
చ. అతిముద మొప్ప ధర్మతనయాదులు చూచిరి కేకికోకిల
ప్రతతివతంసహంసమదబంభరడింభరథాంగనాదమం
డితబహుగంథబంధురపటీరతటీరతటీరమమాణగోపికా
ధృతమణిదీపికానికరతేజము రైవతకాద్రిరాజమున్. ఆ. 4.
అల్లుడు శీను
శ్రీ లక్ష్మీనరసింహా ప్రొడక్షన్స్ పతాకంపై వి. వి. వినాయక్ దర్శకత్వంలో బెల్లంకొండ సురేష్ నిర్మించిన సినిమా "అల్లుడు శీను". ఈ సినిమా ద్వారా బెల్లంకొండ సురేష్ చిన్నకొడుకు బెల్లంకొండ సాయి శ్రీనివాస్ హీరోగా పరిచయమయ్యాడు. సమంత కథానాయిక. ప్రకాశ్ రాజ్, ప్రదీప్ రావత్, కన్నెగంటి బ్రహ్మానందం ముఖ్యపాత్రలు పోషించారు. తమన్నా మొదటి సారి ఈ సినిమాలో ఒక ఐటెం పాటలో నర్తించింది. కోన వెంకట్, గోపీ మోహన్, కె.ఎస్. రవీంద్రనాథ్ ఈ సినిమాకు కథ, చిత్రానువాదం, సంభాషణలను అందించారు. దేవి శ్రీ ప్రసాద్ సంగీతాన్ని అందించాడు. ఛోటా కె. నాయుడు ఈ సినిమాకి ఛాయాగ్రాహకుడిగా, గౌతంరాజు ఎడిటరుగా పనిచేసారు. ఎ.ఎస్.ప్రకాశ్ ఈ సినిమా కళావిభాగంలో పనిచేసాడు.
నల్గొండలోని సిరిపురం అనే ఓ పల్లెటూళ్లో కథ మొదలవుతుంది. గ్రామంలో అల్లుడు శీను, అతని మామ నరసింహ అప్పుల పాలై ఊరి నుండి దుబాయ్ వెళ్లాలనుకుని చెన్నై ట్రైన్ బదులు హైదరాబాదు ట్రైన్ ఎక్కేస్తారు. దాంతో వారు హైదరాబాదు చేరుకుంటారు. నరసింహ పోలికలున్న భాయ్ హైదరాబాదులో దందాలు, సెటిల్ మెంట్స్ చేస్తుంటాడు. దాంతో శీను బాయ్ పిఎ డింపుల్ ను తెలివిగా వాడుకుని డబ్బులు సంపాదిస్తుంటాడు. ఈ టైమ్ లోనే భాయ్ కూతురు అంజలిను ప్రేమిస్తాడు శీను. ఇలాంటి సమయంలో భాయ్ కి నరసింహ గురించి తెలుస్తుంది. అప్పుడు భాయ్ ఏం చేస్తాడు? అసలు భాయ్ కి, నరసింహకి ఉన్న సంబంధం ఏమిటి? అల్లుడు శీను తన ప్రేమను ఎలా దక్కించుకుంటాడు అనేది మిగిలిన కథ. ఈ సినిమా ప్రపంచవ్యాప్తంగా 2014 జూలై 25న విడుదలైంది.
తిమ్మరాజు (కవి)
తిమ్మరాజు ప్రముఖ తెలుగు కవి.
ఈకవి రాజవంశంలో జన్మించాడు; ఓబలరాజు కొడుకు; అనంతరాజు మనుమడు. మంగళగిరి శ్రీనృసింహస్వామి కంకితము చేసి పరమయోగి విలాసము అనెడి యైదాశ్వాసముల పద్యకావ్యమును రచించెను. ఈపద్యకావ్యము నితడు తాళ్ళపాక తిరువెంగళనాథుడు చేసిన ద్విపదకావ్యమును జూచియైనను జేసియుండవచ్చును; లేదా స్వతంత్రముగా నైనను జేసియుండవచ్చును. ఇరువురు కవులును నించుమించుగా సమకాలిను లయినందున, ఎవ్వరే గ్రంథమును ముందుగా జేసిరో నిర్ధారణము చేయుటకు శక్యము కాదు.
ఇది పరమయోగివిలాసములోని ప్రధమపద్యము.శా. శ్రీరంజిల్లగ బానకం బనిశమున్ సేవింపగా దద్గుణం
బారూఢిం బొలుపొందెనో యనగ యోగానందమాధుర్యల
క్ష్మీరమ్యాకృతి నొప్పుమంగళగిరి శ్రీమన్నృసింహుడు స
త్కారుణ్యామృతవృష్టిచే దనుపు నిత్యంబుం బ్రపన్నావళిన్.ఈకవిత్వము సర్వవిధములచేతను ద్విపదకావ్యమునకంటె శ్రేష్ఠతరముగా నున్నది. ఈకవి కృష్ణదేవరాయనియల్లు డై నయళియరామరాజునకు దోడబుట్టిన పడుచైన కోనమాంబకు కుమారు డై నందున, వసుచరిత్రము కృతినందిన తిరుమలదేవరాయనికిని మేనల్లుడే. ఆకాలమునం దితడు కృష్ణా మండలములోని కొండవీటిసీమకు పరిపాలకుడుగా నుండెను. కవి తాను రామరాజాదులకు మేనల్లు డయినట్లును, కొండవీటికి ప్రభు వయినట్లును, పరమయోగివిలాసములోని యీక్రిందిపద్యములో జెప్పుకొన్నాడు-సీ. ఏరాజుముత్తాత భూరిసామ్రాజ్యలక్ష్మీధురీణభుజుండు సిద్ధనృపతి
యేనరాధిపుతాత నానార్థిసంతానసంతానశాఖి యనంతశౌరి
యేగుణాఢ్యునితండ్రిభోగ వైభవనూత్నసుత్రాము డోబలక్షోణిభర్త
యేవిభుం డలెరామభూవిభు తిరుమలప్రభువేంకటేంద్రుల భాగినేయు
డట్టితిమ్మభూవరు డాజిహతతురుష్క
రక్తశోణనదీకృతప్రబలసలిల
వితతకృష్ణానదీకు డూర్జితుడు కోన
మాంబసుతుడు శ్రీరంగరాజానుజుడు.
మ. సకలశ్రీయుతకొండవీటినగరీసామ్రాజ్యధౌరేయతా
ధికతన్ మీరుచు నొక్కనా డచలభక్తిస్ఫూర్తి శ్రీవైష్ణవ
ప్రకరంబు న్భజియింపుచున్ హరికథాప్రస్తావనన్ దివ్యయో
గికథల్ వించు దదర్థకావ్యరచనాకేళీసమాసక్తుడై.
ఉ. ఉన్నతి మీరగా బరమయోగివిలాసముపేరికావ్య ము
ద్యన్నవభావబంధురరసాన్వయసన్నుతశబ్దశుద్ధిసం
పన్నత నిట్లు సిద్ధనరపాలునియోబళతిమ్మభువరుం
డెన్నిక జేయ బూని మది నెంతయు సంతస మొందు ధన్యతన్.పయిపద్యములనుబట్టి యీకవి కావ్యాలంకారసంగ్రహాదులకృతి భర్తలగునరసభూపాలాదులతోను, కృతికర్తలగు రామరాజభూషణాదులతోను, సమకాలికు డగుట స్పష్ట మగునున్నది. కాబట్టి యీ తిమ్మరాజు 1570వ సంవత్సరము మొదలుకొల 1600వ సంవత్సర ప్రాంతములవరకును ప్రసిద్ధు డయియుండవచ్చును. ఈకవి కవితమునం దసమాన మయినప్రజ్ఞ గలవాడు; ఇతడు రచియించిన పరమయోగి విలాసమును నద్భుతములైన చరితములను కలిగియున్నది. పరమయోగి విలాసములోని యీక్రిందిపద్యములవలన కవిత్వప్రౌఢిమ కొంత తేటపడవచ్చును-ఉ. రెండవమౌనిపుంగవుడు బ్రేమసమాహ్వాయ మైనప్రమ్మిదన్
నిండగ భక్తియన్ చమురు నించి హృదబ్జము వత్తిగాగ ను
ద్ధండతరప్రబోధసముదంచితదీపము సర్వలోకనా
ధుం డగుచక్రికిం బ్రియముతోడ సమర్పణ చేసె నయ్యెడన్. అ. 1.
ఉ. ఇంతుల గూడి చిట్టకము లి ట్లొనరింపగ నించు కేనియున్
వింతతెరంగు లేక ధరణీధరముంబలె నున్నయాదృఢ
స్వాంతుని జూచి రాపతిమచక్కిలిగింతలువోలె గంటిరే
మెంతయు రిత్తవోయె మసయిందరిచేష్టలు నంచు నవ్వుచున్. ఆ. 2.
ఉ. దేవుడొ మౌనియో యని మదిం దలపోతలు నాకె కాని నిన్
వేవురు వేయిచందముల నిందయొనర్చెద రిప్డు మూగయన్
పావులనోరు నీయెడమపాదతలంబున దన్నినట్లుగా
నీవొక యింతయావురని యేడ్వగదన్న కుమారరత్నమా. ఆ. 1.
శ్రీ భద్రాచల రామదాస చరిత్రము
శ్రీ భద్రాచల రామదాస చరిత్రము పంచాగ్నుల ఆదినారాయణ శాస్త్రి గారు రచించిన పుస్తకం. ఇది 1925లో ఆర్. వేంకటేశ్వర్ అండ్ కంపెనీ, మద్రాసులో ఆనంద ముద్రణాలయమునందు ముద్రించబడినది.
రామదాసుగా సుప్రఖ్యాతుడైన కంచర్ల గోపన్న ప్రసిద్ధిచెందిన భద్రాచల కోదండ రామాలయం కట్టించారు. వాగ్గేయకారునిగా, కవిగా శ్రీరామునిపై కీర్తనలు, దాశరథీ శతకం వంటివి రచించారు. తహశిల్దారుగా తానీషా వద్ద పనిచేసిన గోపన్న రామాలయాన్ని ప్రజల వద్ద వసూలు చేసిన పన్ను డబ్బుతో నిర్మించిన కారణంగా జైలులో పెట్టారు. ఆపైన తానీషాకు రామ లక్ష్మణులు కనిపించి డబ్బు ఇచ్చి చెల్లుచీటీ తీసుకుని మరీ రామదాసుని విడిపించారని చెప్తారు. ఈ గాథనంతటినీ పంచాగ్నుల ఆదినారాయణశాస్త్రి ఈ గ్రంథంలో రచించారు.
బొమ్మను చేసి ప్రాణము పోసి
బొమ్మను చేసి ప్రాణము పోసి పాట దేవత (1965) చిత్రంలోనిది. దీనిని పాడినవారు ఘంటసాల మరియు రచించినది శ్రీశ్రీ. దీనిని
ఎన్.టి.రామారావు మీద చిత్రీకరించారు.ఉపోద్ఘాతం:
బ్రతుకంతా బాధగా ... కలలోని గాధగా
కన్నీటి ధారగా.. కరిగిపోయే
తలచేది జరుగదు - జరిగేది తెలియదు
పల్లవి :
బొమ్మను చేసి ప్రాణము పోసి
ఆడేవు నీకిది వేడుకా
గారడి చేసి గుండెను కోసి
నవ్వేవు ఈ వింత చాలిక.. | | | బొమ్మను | | |
చరణం 1: 
అందాలు సృశ్టించినావు దయతో నీవు
మరలా నీ చేతితో నీవె తుడిచేవులే
దీపాలు నీవే వెలిగించినావే గాఢాంధకారాన విడిచేవులే 
కొండంత ఆశ అడియాస చేసి పాతాళలోకాన త్రోసేవులే.. | | | బొమ్మను | | |
చరణం 2: 
ఒకనాటి ఉద్యానవనము నేడు కనము
అదియే మరుభూమిగా నీవు మార్చేవులే
అనురాగమధువు అందించి నీవు హాలాహలజ్వాల చేసేవులే
ఆనందనౌక పయనించు వేళ శోకాల సంద్రాన ముంచేవులే .. | | | బొమ్మను | | | --- శ్రీశ్రీఇదొక విషాదగీతం. దేవుడు మనిషిని బొమ్మగా ఇలలో సృష్టించి దానితో నాటకంలో పాత్రల వలె ఆడిస్తున్నాడని వివిధ రకాలుగా దూషిస్తూ పాట సాగుతుంది. చీకటి వెలుగులు, ఎన్నో రకాల అందాలు, ఆనందాలు, అంతులేని ఆశ, అనురాగాలు మొదలైన బంధాలతో మనిషిని కట్టిపడేసి చోద్యం చూస్తున్నావని అర్ధాన్ని కవి అందించాడు.
ఈ పాటను నందమూరి తారక రామారావు మీద మనసుకు హత్తుకునే విధంగా చిత్రీకరించారు. కథా నేపథ్యంలో ఒదిగే విధంగా ఒక జడివానలో ఒంటరిగా బాధాతప్త హృదయంలో కథానాయకుడు ఈ పాటను పాడినట్లుంటుంది. దేవదాసు మాదిరిగా ఒక కుక్క, ఎండి మోడువారిన చెట్టు కూడా సన్నివేశాన్ని బలాన్ని చేకూర్చాయి.
నారు నాగ నార్య
నారు నాగనార్య (జులై 3, 1903 - జనవరి 18, 1973) సాహితీవేత్త.
నారు నాగనార్య 1903 జూలై 3లో సుబ్బమ్మ నరసింహం దంపతులకు జన్మించాడు. తెలిక కులస్థుడు. స్వగ్రామం వైఎస్ఆర్ జిల్లా రైల్వే కోడూరు సమీపంలో ఉన్న రాఘవరాజుపురం. నెల్లూరు జిల్లా వెంకటగిరిలో అష్టావధాని అల్లాడి జగన్నాథశాస్త్రి వద్ద చంధస్సు, అలంకార శాస్త్రాలు నేర్చుకున్నాడు. జనమంచి శేషాద్రిశర్మ వద్ద శ్రీవిద్య ఉపాసనము చేశాడు. ఇతడు స్వాతంత్ర్యప్రియుడు. 1921లో సహాయ నిరాకరణోద్యమంలో పాల్గొన్నాడు. పర్లపాడు సత్యాగ్రహాశ్రమములో నివసించి ఖద్దరు సేవ చేశాడు. 1923,1947లలో సత్యాగ్రహంలో పాల్గొని జైలుకు వెళ్లాడు. 1949నుండి సాహిత్యంవైపు దృష్టి మరలించాడు. ఇతనికి వైద్యవిద్యలో ప్రవేశం ఉంది. రమణ మహర్షి పట్ల ఆకర్షితుడైనాడు. 1973 జనవరి 18న మరణించాడు.
ఇతనికి సంస్కృతాంధ్ర భాషలంటే అభిమానము. సుమారు 70 గ్రంథాలు రచించాడు. ఏకథాటిగా వందలకొద్దీ పద్యాలను అల్లగలిగే శక్తి ఉంది. అచ్చతెలుగు పై ఎక్కువ మమకారము ఉన్నవాడు. పెద్దన మనుచరిత్రను మనువుపుట్టువు అనే పేరుతోను, ముక్కు తిమ్మన పారిజాతాపహరణమును మెచ్చులపచ్చమ్రుచ్చిలి అనే పేరుతోను అచ్చతెలుగులో అనువదించాడు. ఇతని రచనలు గడియారం వేంకట శేషశాస్త్రి, జనమంచి వేంకట సుబ్రహ్మణ్యశర్మ మొదలైన పండితుల మెప్పును పొందాయి.
మత్స సంతోషి
మత్స సంతోషి (జననం: 10-03-1994) ఒక భారతీయ వెయిట్ లిప్టర్. ఈమె కామన్వెల్త్ వెయిట్‌లిప్టింగ్ ఛాంపియన్ షిప్‌లో 53 కిలోల విభాగంలో కాంస్య పతకాన్ని సాధించింది. ఈమెది విజయనగరం జిల్లా నెల్లిమర్ల మండలం కొండవెలగాడ గ్రామం.
గ్లాస్గోలో జరిగిన కామన్వెల్త్ క్రీడల్లో మహిళల వెయిట్‌లిఫ్టింగ్‌లో 53 కేజీల విభాగంలో సంతోషి 188 కేజీలు (స్నాచ్ 83 కేజీలు, క్లీన్ అండ్ జెర్క్ 105 కేజీలు) బరువు ఎత్తి మూడో స్థానంలో నిలిచి కాంస్య పతకం కైవసం చేసుకుంది. ఈ క్రీడల్లో 16 ఏళ్ల నైజీరియా అమ్మాయి చికా అమలహ 196 కేజీల బరువును ఎత్తి కామన్వెల్త్ రికార్డ్ సృష్టిస్తూ స్వర్ణం సాధించింది. కానీ తరువాత ఆమె మాదకద్రవ్యాల పరీక్షలో పట్టుపడటం వల్ల సంతోషి పతకం కాంస్య నుండి రజితనికి మార్చబడినది.
చికా అమలహ
చికా అమలహ (జననం: 28-10-1997) ఒక నైజీరియన్ వెయిట్ లిప్టర్. ఈమె గ్లాస్గోలో జరిగిన 2014 కామన్వెల్త్ క్రీడల్లో వెయిట్ లిఫ్టింగ్‌లో మహిళల యొక్క 53 కిలోల బరువు విభాగంలో బంగారుపతకాన్ని సాధించింది.
బాన్పో వంతెన
బాన్పో వంతెన (: 반포대교; : 盤浦大橋) అనునది దక్షిణ కొరియా దిగువ సియోల్ లో హాన్ నది మీద సియోచో మరియు యోన్గ్సన్ జిల్లాలను కలిపే ఒక ప్రధాన వంతెన. డబుల్ డెక్ వంతెన యొక్క ఎగువ భాగంలో రూపొందించబడిన ఈ బ్రిడ్జి జమ్స్ బ్రిడ్జి పైన ఉంటుంది, ఇది దక్షిణ కొరియా లో నిర్మించబడిన మొట్టమొదది డబుల్ డెక్ వంతెన. అధిక వర్షపాత కాలంలో నీటిమట్టం పెరిగినపుడు నీటి మట్టానికి దగ్గరగా ఉన్న దిగువ డెక్ జమ్స్ వంతెన ముంపునకు గురయ్యేలా రూపొందించబడింది. ఇనుప దూలము వంతెనలా నిర్మించిన ఈ వంతెన 1982లో పూర్తయింది.
సియోల్‌లోని హన్ నది మీద నిర్మించిన బాన్పో వంతెనకు ఇరువైపులా ఏర్పాటు చేసిన "మూన్‌లైట్ రెయిన్‌బో ఫౌంటెయిన్" 1140 మీటర్ల పొడవు ఉంటుంది. దీని పొడవునా అమర్చిన పదివేల ఎల్‌ఇడి బల్బులతో కూడిన రంధ్రాల నుంచి నిమిషానికి 190 టన్నుల నీరు వంతెన నుంచి 43 మీటర్ల దూరానికి చిమ్మబడుతూ పర్యాటకుల్ని మంత్రముగ్ధుల్ని చేస్తుంటుంది. ఈ బ్రిడ్జి ఫౌంటెయిన్ ప్రపంచంలో పొడవైన ఫౌంటెయిన్ బ్రిడ్జిగా గిన్నిస్ బుక్‌ లోకి ఎక్కింది.
రాయలసీమ రచయితల చరిత్ర
రాయలసీమలో నివసించిన 20వశతాబ్దపు కవులు, రచయితల జీవితవిశేషములు, సాహిత్యసేవ, కావ్యపరిచయము, కావ్యములలోని ప్రశస్త ఘట్టములు మొదలైనవాటిని చేర్చి కల్లూరు అహోబలరావు ఈ గ్రంథాన్ని నాలుగు సంపుటాలుగా వెలువరించాడు. ఈ పుస్తకము వెలువడక ముందు రాయలసీమ రచయితలను పరిచయం చేసే పుస్తకాలు జానమద్ది హనుమచ్ఛాస్త్రి గారి మాసీమ కవులు వంటివి కొన్ని వచ్చినా అవి బహుళ ప్రచారానికి నోచుకోలేదు. Who is who of Rayalaseema writers గా మాత్రమే కాకుండా ఈ పుస్తకం ఒక ఎన్‌సైక్లోపీడియాగా ఉపయోగపడాలని సంపాదకుడి ఆశయం. ఎన్నో వ్యయప్రయాసలకు లోనై ఈ గ్రంథాలలోని సమాచారాన్ని సేకరించాడు.
శ్రీకృష్ణదేవరాయ గ్రంథమాల తన 22వ పుష్పంగా 1975 జూలై నెలలో రాయలసీమ రచయితల చరిత్ర మొదటి సంపుటిని ప్రకటించింది. దీనిలో కల్లూరు వేంకట నారాయణ రావు మున్నుడి, బెళ్లూరి శ్రీనివాసమూర్తి మెప్పు, కల్లూరు అహోబలరావు సంపాదకీయములతో పాటు శ్రీకృష్ణదేవరాయ గ్రంథమాల సంగ్రహ చరిత్ర, కల్లూరు సుబ్బారావు అందజేసిన శుభాశీస్సులు ఉన్నాయి. ఈ సంపుటంలో ఈ క్రింది 20 మంది కవుల చరిత్రలు ప్రకటించబడ్డాయి.
1977 జూలైలో శ్రీకృష్ణదేవరాయ గ్రంథమాల 23వపుష్పంగా ఈ సంపుటి వెలువడింది. పైడి లక్ష్మయ్య దీనికి పీఠిక వ్రాశాడు.కల్లూరు అహోబలరావు సంపాదకీయముకూడా ఉంది. దీనిలో 31మంది కవుల జీవితచరిత్రలు ఉన్నాయి.
ఈ సంపుటిలో ఉన్న కవుల జాబితా:
ఘట్టమరాజు అశ్వత్థనారాయణ పీఠిక, కల్లూరు అహోబలరావు సంపాదకీయము కలిగియున్న ఈ సంపుటి శ్రీకృష్ణదేవరాయ గ్రంథమాల స్వర్ణోత్సవ విశేష ప్రచురణగా, 28వ పుష్పంగా 1981 ఆగస్టు మాసంలో వెలువడింది. 50 మంది కవుల, రచయితల చరిత్రలు ఈ సంపుటంలో చోటు చేసుకున్నాయి.
ఈ సంపుటిలో ఉన్న కవుల జాబితా:
ఈ సంపుటిలో జానమద్ది హనుమచ్ఛాస్త్రి పీఠిక, కల్లూరు అహోబలరావు సంపాదకీయము ఉన్నాయి. 1986 ఆగస్టులో ప్రకటింపబడింది. శ్రీకృష్ణదేవరాయ గ్రంథమాల 30వపుష్పము (ప్రచురణ) గా ఇది వెలువడింది. దీనిలో 40 మంది కవుల చరిత్రలున్నాయి. 
ఈ సంపుటిలో ఉన్న కవుల జాబితా:
శ్రీనివాస్ గద్దపాటి
శ్రీనివాస్ గద్దపాటి యువ కవి. కవి సంగమం రచయితలలో ఒకరు.
శ్రీనివాస్ గద్దపాటి రత్నమ్మ, రాజయ్య దంపతులకు 1970 సెప్టెంబరు 22న ఖమ్మం జిల్లాలోని రామాపురం లో జన్మించారు.
ప్రస్తుతం ఖమ్మంలో నివసిస్తున్నారు. ఉపాధ్యాయుడుగా పనిచేస్తున్నారు.
వీరికి ప్రభారాణితో వివాహం జరిగింది. వీరికి ఇద్దరు కుమార్తెలు (రాజశ్రీ, రచన).
మొదటి కవిత.. వెంటాడే జ్ఞాపకం అనే కవిత గుమ్మం, ఖమ్మంజిల్లా కవుల సంకలనంలో ప్రచురితం అయింది.
మొదలయిన కవితా సంకలనాల్లో
మూసీ, ఆకాశిక్ పత్రికలో... వాకిలి, సారంగ అంతర్జాల పత్రికల్లో కవితలు
రోజా రమణి బోయపాటి
రోజా రమణి బోయపాటి యువ కవయిత్రి. కవి సంగమం రచయితలలో ఒకరు.
రోజా రమణి బోయపాటి వేములపల్లి బేబీ కమల, వేములపల్లి వెంకటేశ్వరరావు దంపతులకు 1965 జూన్ 29 న కరీంనగర్ జిల్లాలోని గోదావరిఖని లో జన్మించారు.
ప్రస్తుతం కరీంనగర్ జిల్లాలోని గోదావరిఖని లో నివసిస్తున్నారు. ఉపాద్యాయినిగా పనిచేస్తున్నారు.
వీరికి బోయపాటి చంద్రశేఖర్ తో వివాహం జరిగింది. వీరికి ఒక బాబు (రాజశేఖర్), ఒక పాప (శరణ్య).
మొదటి కవిత..
సామెతలు - భ
భల్లుకముష్టిన్యాయము ఎలుగుబంటిపట్టిన పిడికిలి వదలింప నెవరికిని దరముగాదు
సుష్మావర్మ
ఏడేళ్ల వయసులోనే 10వ తరగతి పూర్తి చేసి, 13 సంవత్సరాల పిన్న వయసులోనే పోస్ట్ గ్రాడ్యుయేషన్ చేస్తూ ఎంతో మందికి స్ఫూర్తిగా నిలిచిన బాలిక సుష్మావర్మ. లక్నోకి చెందిన సుష్మా 13 సంవత్సరాలకే లక్నో బాబాసాహెబ్ అంబేద్కర్ విశ్వవిద్యాలయంలో మైక్రోబయాలజీలో ఎమ్మెస్సీ చదువుతోంది. అద్భుతమైన తెలివితేటలున్న సుష్మా 2007లో పాత రికార్డులన్ని బ్రేక్ చేసి మెట్రిక్యులేషన్ పూర్తిచేసిన భారతదేశపు పిన్న వయస్కురాలిగా రికార్డు సాధించింది. 7 సంవత్సరాల వయసులో .  లిమ్కా బుక్ ఆఫ్ రికార్డ్స్ లో తన పేరు నమోదు చేసుకుంది. సుష్మా డాక్టరవ్వాలన్న తన కోరిక మేరకు 10 సంవత్సరాల వయసులో ఇంటర్మీడియట్ పూర్తయిన తరువాత ఎంబీబీఎస్ కంబైండ్ ప్రీ మెడికల్ ప్రవేశ పరీక్ష రాసింది. నిర్ణీత వయసు లేదని అధికారులు ఆమె ఫలితాలను నిలిపి ఉంచడంతో ఆమె అండర్ గ్రాడ్యుయేషన్‌లో మైక్రోబయాలజీని ఎన్నుకొంది.
సుష్మా తండ్రి రోజువారీ వేతన కార్మికుడు, తల్లి నిరక్షరాస్యురాలు. సుష్మా అన్న తొమ్మిది సంవత్సరాల వయస్సులో ఉత్తరప్రదేశ్ ఉన్నత పాఠశాల పరీక్ష ఉత్తీర్ణుడై రికార్డ్ సాధించగా ఈమె తన అన్న రికార్డును అధిగమించింది. సుష్మా చెల్లెలు పేరు అనన్య.
సుష్మా ఆర్థిక పరిస్థితిని గమనించిన భారత దేశపు "ఎన్‌జీవో సులభ్ ఇంటర్నేషనల్" సుష్మా చదువు కోసం 8 లక్షల రూపాయల గ్రాంటు ప్రకటించింది.
వి.ఎల్.ఎస్.భీమశంకరం
వి.ఎల్.ఎస్.భీమశంకరం (వేము లక్ష్మీనారాయణ సుబ్రహ్మణ్య భీమశంకరం) ప్రముఖ భూ భౌతిక శాస్త్రవేత్త.
భీమశంకరం నవంబరు 16 1931 న జన్మించారు. 1957 లో ఆంధ్ర విశ్వవిద్యాలయంలో పి.హెచ్.డి పట్టభద్రులైనారు. 1967 నుండి 1979 ల మధ్య ఉస్మానియా విశ్వవిద్యాలయంలో జియోఫిజిక్స్ విభాగపు అధిపతిగా పనిచేశారు. యూనివర్శిటీలో "సెంటర్ ఫర్ ఎక్స్‌ప్లోరేషన్" జియోఫిజిక్స్ ను ఎంతగానో అభివృద్ధి చేశారు. యు.జి.సి నేషనల్ ఫెలోషిప్ నందుకున్నారు.
మన దేశంలోని దక్కన్ పీఠభూమి యొక్క ప్రాచీన లోహకర్షకత్వం (అయస్కాంతత్వం) నకు సంబంధించి అతి విలువైన సమాచారాన్ని తన పరిశోధనల ద్వారా వెల్లడించారు. అగ్ని శిలల అయస్కాంతత్వ పాక్షిక స్వయం విపర్యను విశదపరచడంలో అమోఘమేధాశక్తిని కల్పించారు. భూగర్భం లోని ఖనిజ సంపదను వెలికి తీయు క్రమంలో శాస్త్రీయమైన వ్యూహ రచన చేసి భూభౌతిక శాస్త్రమును అభివృద్ధి పరచారు.
ఇండియన్ నేషనల్ సైన్స్ అకాడమీ (1928), ఇండియన్ జియోఫిజికల్ యూనియన్లో జియోలాజికల్ సొసైటీ ఆఫ్ ఇండియా, అసోసియేషన్ ఆఫ్ ఎక్స్ ప్లోరేషన్ ఆఫ్ జియో ఫిజిక్స్, ఆంధ్ర ప్రదేశ్ అకాడమీ ఆఫ్ సైన్సెస్ మొదలగు సంస్థల గౌరవ సత్కారాలను అందుకున్నారు. ఇండియన్ అకాడమీ ఆఫ్ జియోసైన్స్ లో గౌరవ సభ్యత్వ గ్రహీత. వాన్ వీల్డెన్ అవార్డు, యూరోపియన్ అసోసియేషన్ ఆఫ్ ఎక్స్ ప్లోరేషన్ జియోఫిజిక్స్, నెదర్లాండ్స్ (1957), డెసెన్ వీల్ అవార్డు, ఇండియన్ జియోఫిజికల్ యూనియన్ అవార్డు (1981) మొదలైనవి అందుకున్నారు.
రతీదేవి
రతీదేవి(, ) హిందువుల ప్రేమదేవత .సాధారణంగా ఆమె ప్రజాపతి మరియు దక్షుడు ల పుత్రికగా చెబుతారు.
మన్మథుడు లోకాలన్నిటినీ మోహింప చేయగల శక్తి ఉన్నవాడు. అలాంటి మన్మథుడినే మోహింప చేయగల శక్తి ఉన్న అతిలోక సౌందర్య వతి రతీదేవి. ఈ ఇద్దరికీ వివాహం ఎప్పుడు ఎలా అయింది అనే విషయాన్ని కామ వివాహం అనే పేరున శివపురాణం రుద్ర సంహితలోని మూడు, నాలుగు అధ్యాయాలు వివరిస్తున్నాయి.
మన్మథుడు బ్రహ్మ మనస్సు నుంచి జన్మించిన తర్వాత ఆ బ్రహ్మ దేవుడు తనతో సహా అందరినీ మోహింప చేయగల శక్తిని మన్మథుడికి అనుగ్రహించాడు. ఆ శక్తిని తానొకసారి పరీక్షించి చూసుకోవాలనుకున్నాడు మన్మధుడు. వెంటనే అక్కడే ఉన్న బ్రహ్మ మానసపుత్రిక అయిన సంధ్య. మరీచి, దక్షుడు లాంటి వారితో సహా బ్రహ్మదేవుడి మీద కూడా తన పూలబాణాలను ప్రయోగించాడు. అందరి మనస్సులూ అల్లకల్లోలం అయ్యాయి. ఎంతో కఠోరమైన ఇంద్రియ నిగ్రహశక్తి కలిగిన వారంతా తమకలా కామ వికారం కలగటాన్ని చూసి ఆశ్చర్యపోయారు. ఇంతలో అక్కడ శంభుడు ప్రత్యక్షమై ఆ వికారానికి కారణం మన్మథుడని తెలుసుకొని కోపాన్ని వహించాడు. శివుడు కోపాన్ని తట్టుకోలేక మన్మధుడు పక్కకు తొలిగాడు. ఇంతలో బ్రహ్మ కూడా వాస్తవస్థితి కొచ్చి తనను సైతం వికారానికి గురిచేసిన మన్మథుడు శివుడి మూడో కంటి అగ్ని జ్వాలలకు అంతమవుతాడని శపించాడు.ఆ తర్వాత శివుడు, బ్రహ్మలాంటి వారంతా ఎవరి పనులలో వారు నిమగ్నమయ్యారు. శహవుడు అక్కడి నుండి వెళ్ళిపోయాడని పూర్తిగా గ్రహించిన మన్మథుడు మెల్లగా బ్రహ్మ దగ్గరకొచ్చి ‘నీవిచ్చిన వరాన్ని నేను పరీక్షించాను.. అంతే కానీ నా వైపు నుంచి మరేతప్పు జరగలేదు. ముక్కంటి కోపాగ్నికి నేను దగ్ధమయ్యేలా నీవు శపించటం సమంజసమా?' అని మన్మథుడు బ్రహ్మను వేడుకొన్నాడు. బ్రహ్మ మన్మథుడికి ధైర్యం చెబుతూ దైవ ప్రేరణతో ఇలా జరిగింది. భవిష్యత్తులో శివుడి మూడోకంటి అగ్ని జ్వాలల్లో నీవు దగ్ధం కావటానికి లోకకల్యాణ కారకమైన కుమార జననం అనే ఓ దివ్య సంఘటన ఇమిడి ఉంది. శివుడి కోపాగ్నికి నీవు దగ్ధమైనా ఆ తర్వాత మళ్ళీ నీకు మేలే జరుగుతుంది అని బ్రహ్మదేవుడు మన్మథుడిని అనునయించాడు. అలా జరిగిన మరికొన్నాళ్ళకు దక్ష ప్రజాపతి మన్మథుడి దగ్గరకొచ్చి తన స్వేదం నుంచి పుట్టిన తన కుమార్తెను వివాహమాడమని కోరాడు. ఆమె పేరు రతీదేవి అని, సర్వలోక సౌందర్యవతి అని చెప్పి రతికి, మన్మథుడికి దక్షప్రజాపతి వివాహం చేశాడు. మన్మథుడు రతి అనే శోభాయుక్తమైన తన భార్యను చూసి అనురాగం నిండిన మనస్సు కలవాడయ్యాడు. ఆ క్షణంలో మన్మథుడి బాణాలు మన్మథుడినే కొట్టాయి. మదనుడు సహితం మోహానికి గురయ్యాడు.
బంగారు వన్నె శరీరంతో, లేడికళ్ళ వంటి కళ్ళతో ఓరచూపులు చూస్తూ ఉన్న రతీదేవి తన భర్తకెంతో ఉత్సాహాన్ని కలిగించింది. కందర్పుడు ఆ మోహ విభ్రాంతిలో ఆమె కనుబొమలను చూసి ఇదేమిటి బ్రహ్మదేవుడు నా ధనుస్సును లాక్కొని ఈమె కనుబొమల స్థానాల్లో ఉంచాడా అని అనుకొన్నాడు. వేగవంతమైన ఆమె చూపులను చూసి తన బాణాల కన్నా ఆమె చూపులే వేగవంతంగా ఉన్నాయని ఆశ్చర్యపోయాడు.ఆమె పూర్ణిమనాటి చంద్రుని పోలి ఉంది. చిన్న మచ్చతో శోభించే ఆమె ముఖాన్ని చూసి ఏది చంద్రబింబమో, ఏది రతీదేవి ముఖమో తేల్చుకోలేని స్థితిలో పడ్డాడు. ఇలా ఆ రతీదేవి సర్వావయవ సౌందర్యం మన్మథుడిని సహితం నిశ్చేష్టుడిని చేసింది. మన్మథుడు రతీదేవితో వివాహానంతరం అలా ఆనంద సాగరంలో మునిగి తేలసాగాడు. బ్రహ్మ ఇచ్చిన శాపంలాంటివి ఏవీ అతడికి గుర్తు లేకుండా పోయాయి. రతి కూడా భర్తకు తగ్గ ఇల్లాలుగా నడుచుకొంటూ ఆనందాన్ని అనుభవించసాగింది. దక్షప్రజాపతి తన కుమార్తె, అల్లుడు ఆనందంగా ఉండటంతో ఆయన కూడా ఆనందించసాగాడు. ఒక యోగి ఆత్మ విద్యను తన హృదయంలో ధరించిన విధంగా రతీదేవిని మన్మథుడు తన హృదయంలో నిలుపుకొని ప్రకాశిస్తూ పరవశించ సాగాడు. ఇలా రతీ మన్మథుల వివాహ ఘట్టాన్ని శివపురాణం వివరించి చెబుతోంది.
లిమ్కా బుక్ ఆఫ్ రికార్డ్స్
భారతీయ సంతతికి చెందిన ఒక రికార్డు పుస్తకం లిమ్కా బుక్ ఆఫ్ రికార్డ్స్. లిమ్కా బ్రాండ్ పార్లే గ్రూప్ యాజమాన్యంలో ఉన్నప్పుడు ఇది మొట్టమొదటగా 1990 లో ప్రచురించబడింది. లిమ్కా బ్రాండ్ ను కోకా కోలా కొనుగోలు చేసినప్పటి నుండి కోకా కోలా ఈ పుస్తక ప్రచురణను కొనసాగిస్తుంది. ఈ పుస్తకం యొక్క 20 వ ఎడిషన్ మార్చి 2009 లో అమితాబ్ బచ్చన్ విడుదల చేశారు . లిమ్కా అనే సాప్ట్ డ్రింక్ ను తయారు చేస్తున్న కోకా కోలా ఇండియా ప్రోత్సాహంతో ఈ "లిమ్కా రికార్డుల పుస్తకం" ప్రచురించబడుతుంది. ఇది వాస్తవంగా రమేష్ చౌహాన్ చే ప్రారంభమైంది, అతను దీనిని 1993లో కోకా కోలాకు విక్రయించాడు. దీనికి ప్రస్తుత సంపాదకుడు విజయ ఘోష్ . దీని యొక్క 2006 సంవత్సరం సంచికను కోకాకోలా ఇండియా సీఈఓ అతుల్ సింగ్ న్యూఢిల్లీలో విడుదల చేశారు. భారతదేశానికి స్వాతంత్ర్యం వచ్చి 60 సంవత్సరాలు పూర్తయిన సందర్భంగా 2007 సెప్టెంబరు 25 న ప్రత్యేక సంచికను కోకా కోలా చే విడుదల చేశారు. 2008 మే 30 న, 19 వ ఎడిషన్ న్యూఢిల్లీలో ప్రారంభించబడింది. ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ (FICCI) సెక్రటరీ జనరల్ అమిత్ మిత్రా ఈ కార్యక్రమంలో హాజరై ప్రసంగించారు. దీని యొక్క 20 వ ఎడిషన్ అమితాబ్ బచ్చన్ విడుదల చేశారు. ఈ కార్యక్రమంలో భారత అంతరిక్ష పరిశోధన సంస్థ (ఇస్రో) చీఫ్ జి.మాధవన్ నాయర్ కూడా పాల్గొన్నారు.
మిట్టపల్లి సురేందర్
మిట్టపల్లి సురేందర్ వరంగల్ జిల్లాకు చెందిన తెలుగు జానపద, సినీ గీతరచయిత.తెలంగాణ ఉద్యమానికి పాటలకు ఊపిరి పోసిన పల్లెకవి సురేందర్. తలరాతను మార్చే బతుకుకోసం ఎదిరించి పోరాడమని తన పాటల ద్వారా బోధించినోడు మిట్టపల్లి సురేందర్. తెలంగాణ కోసం అమరులైన యువకుల బలిదానాల మీద ఆయన రాసిన "రాతిబొమ్మల్లోన కొలువైన శివుడా పాట" బహుళ ప్రజాదారణ పొందింది. ప్రముఖ దర్శకులు ఆర్.నారాయణమూర్తి ఆ పాటను తన పోరుతెలంగాణ (2011) చిత్రంకోసం వాడుకున్నారు. అదే పాటకుగానూ 2011లో సురేందర్ నంది అవార్డును అందుకున్నారు. సురేందర్ ఇప్పటివరకు దాదాపు 300ల ప్రైవేట్ సాంగ్స్ రాశారు, తొమ్మిది సినిమాలకు 20దాకా పాటలు రాశారు.
మధురమైన పాటలు రాసిన మిట్టపల్లి సురేందర్ పుట్టింది వరంగల్ జిల్లా, చిట్యాల మండలం],టేకుమట్లవెల్లంపల్లి గ్రామం. తండ్రి నర్సయ్య, తల్లి మధునమ్మ. తాను రాసిన గేయాలన్నీ బడుగు జీవుల మనసు గాయాలను మాన్పేవేనని సగర్వంగా చెప్పుకుంటాడు సురేందర్. గోరటి వెంకన్న, చంద్రబోస్, అందెశ్రీ, వేటూరి వంటి కవులు రాసిన సాహిత్యం తన పాటలకు స్ఫూర్తని అంటాడు. సురేందర్ గుభాళించిన సాహితీ సౌరభాలు తెలంగాణ పల్లెల్లో ప్రతి ఇంటా గుప్పుమంటున్నాయి. సురేందర్ ప్రైవేట్ సాంగ్స్ మాత్రమే కాకుండా సినిమాల్లో కూడా పాటలు రాసాడు. నాన్స్టాప్, ధైర్యం, రాజన్న, సత్యాగ్రహి వంటి చిత్రాల్లో సినీగీతాలు రాసి సినీ ప్రముఖుల చేత శబాష్ అనిపించుకున్నాడు.
కత్తిమండ ప్రతాప్
కత్తిమండ ప్రతాప్ యువ కవి. కవి సంగమం రచయితలలో ఒకరు.
కత్తిమండ ప్రతాప్ కన్నమ్మ, ప్రభాకరరావ్ దంపతులకు 1978, జనవరి 21న తూర్పుగోదావరి జిల్లా సఖినేటిపల్లి లో జన్మించారు.
ప్రస్తుతం తూర్పుగోదావరి జిల్లా, మలికిపురం లో నివసిస్తున్నారు. జర్నలిస్ట్ అండ్ ఒకేషనల్ కాలేజి ప్రిన్సిపాల్ గా పనిచేస్తున్నారు.
వీరికి ఉషాజ్యోతితో వివాహం జరిగింది. వీరికి ఇద్దరు కుమారులు (మహీత్, ప్రణయ్)
మొదటి కవిత అంకురం , ఆంధ్రభూమి వీక్లీలో ప్రచురితం అయింది.
అల్లం పచ్చడి
అల్లం పచ్చడి ముఖ్యముగా ఆంధ్రప్రదేశ్ లోని ఒంగోలు, నెల్లూరు ప్రాంతాలలో ఒక పేరుపొందిన పచ్చడి. దీన్ని ప్రధానంగా ఇడ్లీ, దోశ లాంటి అల్పాహారాలతో కలిపి భుజిస్తారు.
వేదాంతం లక్ష్మీనారాయణ శాస్త్రి
వేదాంతం లక్ష్మీనారాయణ శాస్త్రి కూచిపూడి నాట్యాచార్యులు.
ఈయన 1886 లో సావిత్రమ్మ అంరియు వెంకటేశం దంపతులకు జన్మించారు. ఈయన ప్రముఖ నాట్య గురువైన వెంపటి వెంకటనారాయణ వద్ద నాట్యాన్ని అభ్యసించాడు. ఆయన భామాకలాపం మరియు గొల్లకలాపం వంటి నాట్య రీతులను ప్రదర్శించేవాడు.
ఈయన నాట్యం, సంగీతం మరియు తాళములు వంటి ప్రక్రియలలో కూడా సైద్ధాంతిక మరియు ప్రయోగాత్మక జ్ఞానాన్ని కలిగి యుండేవారు. ఆయన కూచిపూడి నాట్యంలో సోలో వ్యవస్థను ప్రవేశపెట్టి ప్రఖ్యాతుడైనాడు. ఆయన బాల్యం నుండి నాట్య కళా అభిరుచి ఉండడం మూలంగా కృష్ణామృతం మరియు పుష్పబాణ విలాసం వంటి నుండి అష్టపదులు, పదములు, జావళీలు , పాటలు వంటి వాటిని సాత్వికాభినయం ద్వారా అభినయించేవారు.
ఆయన బోధనలు ఒకేవిధంగా ఉండేవి. ఆయన తన శిష్యులను వ్యక్తిగత శ్రద్ధతో వారిలో దాగిఉన్న ప్రతిభను వెలికితీసి వారికి శిక్షణనిచ్చేవారు.ఆయన శిష్యులలో ముఖ్యులు వేదాంతం జగన్నాధ శర్మ , వెంపటి చిన్నసత్యం , వెంపటి పెదసత్యం, యామినీ కృష్ణమూర్తి మరియు అయ్యంకి తాండవకృష్ణ.ఆయన దేవాలయ నృత్యకారులకు కూడా శిక్షణనిచ్చేవారు. వారిలో మండపేటకు చెందిన దుగ్గిరాల జగదాంబ మరియు శ్రీరంజితం లు ప్రసిద్ధులు. కూచిపూడి కి చెందని కళాకారులైన టి.బాలసరస్వతి, రామయ్య పిళ్ళై, మైలపూరి గౌరి అమ్మ మరియు తారా చౌదరి వంటి వారు కూడా ఆయన వద్దకు వచ్చి అభినయం లో శిక్షణపొందారు.
1930 లలో కళారంగం సంక్షోభంలో ఉన్నపుడు ఆయన తన కుమారుడైన ప్రముఖ ఆడవేషధారి అయిన వేదాంతం జగన్నాథశర్మతో కలసి భారతదేశ వ్యాప్తంగా పర్యటించి కూచిపూడి ప్రదర్శనలిచ్చారు. లక్ష్మీ నారాయణ శాస్త్రి మహిళలకు నృత్యవిద్యను ప్రవేశపెట్టిన తొలి వ్యక్తిగా చరిత్రలో నిలిచాడు. అంతకు పూర్వం పురుషులు మాత్రమే నాట్యరీతిని అభ్యసించేవారు.
ఒక సాటిలేని ప్రదర్శకునిగా, గురువుగా మరియు నృత్యదర్శకునిగా ఆయన విశేష గుర్తింపు పొందారు. ఆయన కృషికి ఫలితంగా ఆంధ్రనాటకకళా పరిషత్,గుడివాడ(1945)వారిచే గౌరవింపబడ్డారు. మద్రాసులో జస్టిస్ పి.వి.రాజమన్నార్ చే సింహతాలాటం బహుకరింపబడ్డారు.
ఆయన 1956 లో మరణించారు.
కొవ్వలి లక్ష్మీనరసింహరావు
కొవ్వలి లక్ష్మీనరసింహరావు ప్రముఖ నవలా రచయిత. ఈయన ఆ రోజుల్లోని మధ్యతరగతి స్త్రీలకు పుస్తకాలు చదవడం నేర్పిన గొప్ప రచయిత.ఆయన రాసిన నవలలు. "కొవ్వలి వారి నవలలు" అంటే, ఆనాడు విపరీతమైన అభిమానం ఉండేది. ఈ నవలల్లోని కథలు మామూలు కుటుంబ కథలు. మంచి వ్యావహారిక భాషలో, సహజమైన సంభాషణలతో రాసేవారు ఆయన.
కొవ్వలి లక్ష్మీనరసింహం ఆంధ్రప్రదేశ్ రాష్ట్రం లోని తణుకులో జూలై 1 1912 న జన్మించారు. తణుకులోనే విద్యాభాసం చేసిన పిదప అప్పుడు వచ్చిన సాహిత్యాన్ని మధించారు. స్త్రీల సమస్యలతో, వాడుక భాషలో చిన్న చిన్న కథలు తీసుకుని నవలారూపంలో రాస్తే ఎలా ఉంటుందన్న ఆలోచనే- ఆయనకి ఖ్యాతి తెచ్చింది. ఆయన వాడుక భాషలో అందరికీ అర్థం అయ్యే రీతిలో నవలా రచన చేశారు. ఆయన మొత్తం సుమారు 1000 కి పైగా నవలలు వ్రాసారు.
ఆయన రాసిన మొదటి నవల 1935 లో 'పల్లె పడుచులు' అయితే వెయ్యో నవల పేరు 'మంత్రాలయ'. వేయిన్నొకటి- 'కవి భీమన్న' (1975). ఆయన రాసిన వాటిలో జానపదాలు, డిటెక్టివ్‌ కథల్లాంటివి కూడా ఉన్నాయి.
ఆయనకు కథ అల్లడంలోనూ, మాటలు రాయడంలోనూ ఉన్న రచనా సహజత్వాన్ని నిదానంగా సినిమా రంగం ఉపయోగించుకుంది. రాజరాజేశ్వరి వారు 1941లో 'తల్లి ప్రేమ' తీసినప్పుడు కొవ్వలి వారిని ఆహ్వానించి, కథ, మాటలూ రాయించారు. కన్నాంబ, కడారు నాగభూషణంగార్లు ఈ సినిమాతో చిత్రరంగంలో నిర్మాతలయినారు. జ్యోతిసిన్హా దర్శకత్వం వహించగా, కన్నాంబ, సి.యస్‌.ఆర్‌. ముఖ్యపాత్రలు ధరించారు.
కొవ్వలి లక్ష్మీనరసింహరావు గారికి ఆత్మాభిమానం, మొహమాటం రెండూ ఎక్కువే. 'తల్లి ప్రేమ' బాగా నడిచినా, మద్రాసులోనే మళ్లీ సినిమా ప్రయత్నాలు చేయలేదు. తన వూరు వెళ్లిపోయారు. మళ్లీ- పదేళ్లకి కొవ్వలి వారి నవలనే సినిమాగా తియ్యాలని వినోదావారు భావించి, మద్రాసు రప్పించారు. నిర్మాత డి.ఎల్‌. నారాయణగారు, వేదాంతం రాఘవయ్య గారి దర్శకత్వంలో నిర్మించిన "శాంతి" చిత్రం 1952లో విడుదలైంది. 'శాంతి'లో దాదాపు అందరూ కొత్తవారే. ఈ సినిమా బాగా నడవడంతో, కొవ్వలి వారిని మద్రాసులోనే ఉండమని ప్రోత్సహించడంతో- ఆయన ఉండిపోయారు.
విక్రమ్‌ ప్రొడక్షన్స్‌ పేరుతో బి.ఎస్‌.రంగా తీసిన 'మా గోపి' సినిమాకి లక్ష్మీనరసింహరావు గారు కథ, మాటలూ రాశారు. చిన్న పిల్లవాడు ప్రధాన పాత్రగా నడిచిన ఈ సినిమా బాగా నడిచింది. వెంకటేశ్‌ అనే బాలుడు ఆ ముఖ్య పాత్రని వేశాడు. జమున ముఖ్య పాత్రధారిణి. 'సిపాయి కూతురు' (1959) కొవ్వలి వారి కథే. మాటలూ ఆయనే రాశారు. 'చందమామ' సంస్థ పేరుతో డి.ఎల్‌. నారాయణ తీసిన ఈ సినిమాని చెంగయ్య డైరెక్టు చేశారు. ఈ సినిమా చూపించిన విశేషం ఏమిటంటే- సత్యనారాయణని తొలిసారిగా 'హీరో' పాత్రలో పరిచయం చేసింది. నాయిక- జమున. హెచ్‌.ఎమ్‌.రెడ్డి గారి పర్యవేక్షణలో వచ్చిన రోహిణి వారి 'బీదల ఆస్తి' (1955), 'రామాంజనేయ యుద్ధం (1958)' చిత్రాలకు కొవ్వలి రచన చేశారు. 'మహాసాధ్వి మల్లమ్మ' అనే కన్నడ చిత్రానికి తెలుగులో రచన చేసి ఇచ్చారు.
అయితే జానపద కథల్ని అల్లడంలో కొవ్వలికి మంచి ప్రతిభ ఉందని, అలాటి కథలతో చిత్రాలు తీసిన నిర్మాతలు ఆయన్ని పిలిచి, చర్చల్లో కూచోబెట్టేవారు. కొందరు రచయితలకి 'నేపథ్య రచన' చేసిన విశేషం కూడా ఉంది ఆయనకి.
"మధ్య తరగతి స్త్రీలకు ఆమోదకరంగా ఉండే విధంగా రచనలు చేసి, చదివించిన వారిలో ప్రథముడు కొవ్వలి" అని, రచయిత, నిర్మాత చక్రపాణి గారి మెప్పు సొందిన కొవ్వలి లక్ష్మీనరసింహరావుగారు జూన్ 8 1975 న ద్రాక్షరామంలో మరణించారు.
దేవిపురం
దేవిపురం, విశాఖపట్నం జిల్లా, ఆంధ్ర ప్రదేశ్, భారతదేశంలో ఉన్న అరుదైన హిందూమత ఆలయ సముదాయం.ఈ ఆలయ సముదాయం ప్రధానంగా హిందూమతనికి సంబంధించిన శక్త పాఠశాలకు అనుబంధముగా ఉంది.అది దేవత స్వరూపమైన సహ్రక్షి (వెయ్యి కళ్ళు కలిగినది) కి మరియు ఆమె భర్త అయిన కామెశ్వరుడు (శివుని ఆంశ) కు అంకితం.
దేవిపురం యొక్క ప్రాముఖ్యత సహ్రక్షి మేరు ఆలయం, శ్రీ మేరు యంత్ర ఆకారంలో నిర్మించిన ఏకైక మూడు అంతస్తుల నిర్మాణం, అంటే శ్రీవిద్య ఉపాసన కేంద్రమైన శ్రీ చక్రం అని పిలిచే పవిత్రమైన హిందూ మతం రేఖాచిత్రం.108 అడుగుల (33 m) చదరపు కొలత గలిగిన బేస్ పై 54 అడుగుల (16 m) ఎత్త పోడవు గల ఆలయం.ఈ ఆలయం ప్రసిద్ధ పుణ్యక్షేత్రము విరాజిల్లుతుంది. ప్రధాన ఆలయానికి ప్రక్కనే కొండలపై కామాఖ్య పీఠము మరియు శివాలయం కూడా ఉంది.
సహ్రక్షి మేరు ఆలయం గర్భగుడిలో 100 కంటే ఎక్కువగా వున్న మనిషి సైజు విగ్రహలను ప్రదక్షిణాల ద్వారా చేరు కోనవచ్చును.ఈ దేవాలయంలో విగ్రహలకు కుల, సంప్రదాయాలు లేదా లింగ నిమిత్తం లేకుండా సోంతముగా పూజ చేసుకోనవచ్చును.
డాక్టర్ యెన్.ప్రహ్లాద శాస్త్రి (శ్రీ అమృతఆనంద నాథ సరస్వతి), 2007 లో దేవీపురం స్థాపించాడు. 
దేవీపురంలో సహ్రక్షి మేరు ఆలయం నిర్మాణం 1985 లో ప్రారంభమైంది.ఈ దేవాలయం పూర్తియై మెదటి కుంభభిషేకం హిందూ మతం సంప్రదాయం ప్రకారం 1994 లో జరిగింది.పన్నెండవ వార్షికోత్సవం ఫిబ్రవరి 2007 లో జరిగింది.
దేవీపురం స్థాపకుడు, డాక్టర్ యెన్.ప్రహ్లాద శాస్త్రి మాజీ విశ్వవిద్యాలయ ప్రొఫెసర్ మరియు అణు భౌతిక శాస్త్రవేత్తగా ముంబైలో ఉన్న టాటా ఫండమెంటల్ రీసెర్చ్ ఇన్స్టిట్యూట్ లో 23 సంవత్సరాల కెరీర్ వదిలి
1983 లో దేవీపురం ఆలయంలోని పని ఆరంభించారు. ఇప్పుడు ఒక ప్రముఖ ఆధ్యాత్మిక గురువు అయనను శ్రీ అమృతఆనంద నాథ సరస్వతి అని పిలుస్తారు.
కులశేఖర మహీపాల చరిత్రము
కులశేఖర మహీపాల చరిత్రము శేషము రఘునాధాచార్య రచించిన పుస్తకము. ఇది 1955 ముద్రించబడినది.
పన్నెండుమంది ఆళ్వార్లలో ఒకడైన కులశేఖర ఆళ్వార్‌ పునర్వసు నక్షత్రమున జన్మించాడు. అతను చేర సామ్రాజ్యాన్ని పరిపాలించాడు. గొప్ప రామభక్తుడైన అతను రాముని కష్టాలు తన స్వంత కష్టములుగా భావించేవాడు. అందువలన అతనిని ‘పెరుమాళ్‌’ (వెంకటేశ్వరస్వామికి ఉపయోగించే పేరు) అనికూడా పిలిచేవారు. అతని భక్తి ఎంత తీవ్రమైనదంటే స్వామి భక్తులను సాక్షాత్తు స్వామివలే పూజించేవాడు. అతను శ్రీరంగములో నివసిస్తూ అక్కడి ఆలయములో రంగనాథ స్వామి సేవచేస్తుండేవాడు.ఈయన వేంకటేశ్వరస్వామి ని నీ గర్భగుడి ముందు గడపగా నైనా పడివుండే వరమీయమని అడిగితే స్వామి తదాస్థు అన్నారట.నేటికీ తిరుమల లో గర్భగుడి ద్వారాని కున్న గడపని 'కులశేఖర పడి' అని అంటారు. ఇతడు ముకుందమాల అను భక్తి స్తోత్రాన్ని సంస్కృతంలో రచించాడు. శేషము రఘునాథార్యులు ఈ గ్రంథంలో ఆ మహాభక్తుని జీవితాన్ని తెలిపారు.
రూఫస్ ఆర్నెరో
దక్షిణ అమెరికాలో మాత్రమే కనిపించే మట్టితో చక్కని గూడు కట్టే పక్షి రూఫస్ ఆర్నెరో. మామూలుగా పక్షులు గడ్డిపరకలూ, ఎండు పుల్లలూ, ఆకులూ ఏరుకొచ్చి వివిధ ఆకృతులలో గూళ్లు కట్టుకుంటాయి. కాని ఈ పక్షి మాత్రం మట్టితో పటిష్ఠంగా గూడు నిర్మిస్తుంది. ఈ పక్షి అర్జెంటీనా జాతీయ పక్షిగా పేరు పొందింది. ఈ పక్షి కట్టే గూడు మట్టిపొయ్యిని పోలి ఉండటం వలన ఈ పక్షిని "రెడ్ ఓవెన్ బర్డ్" అంటారు. సాధారణంగా చెట్టు కొమ్మలపై గూడు నిర్మించుకునేందుకు ఇవి ముందుగా ఒక స్థలాన్ని ఎంపిక చేసుకొని ఆపై మెత్తని మట్టి తెచ్చి అంచెలంచెలుగా గూడును నిర్మిస్తాయి. ఇవి తమ గూడును వాతావరణం నుంచి రక్షింపబడేలా పకడ్బందీగా నిర్మించుకుంటాయి. ఇవి గూడును ముందు చుట్టుగా ప్రారంభించి ముందు వైపుకు కట్టుకుంటూ చివరకు ఆ పక్షి దూరేంత ద్వారం మాత్రమే ఉండేలా గూడును నిర్మిస్తాయి. అంతేకాక ఇవి ఆడ, మగ రెండూ పక్షులు కలిసి గూడును కట్టడం విశేషం, అలాగే ఈ పక్షులు ఒకసారి జత కడితే ఆ జంట దాదాపు జీవితకాలం కలిసే ఉంటాయి.
కాస్మికామిక్స్
కాస్మికామిక్స్ ఇటాలో కాల్వినో రచించిన కథల పుస్తకం. ఇది ఇటాలియన్ భాషలో మొదటిసారిగా 1965లోను, ఇంగ్లీషులో 1968లోను ప్రచురితమైంది. ప్రతి కథా ఒక శాస్త్రీయ వాస్తవికాంశాన్ని (కొన్ని ఇప్పుడు అబద్ధాలని తెల్సినా) తీసుకొని, దాని చుట్టూ ఊహాత్మక కథ అల్లుకొని ఉంటుంది. ఎప్పటికీ సజీవుడై, Qfwfqగా పిలవబడే ఒకడు, ఈ కథలు చెప్పుకొస్తాడు, ఒక రెండు కథలు తప్పించి. ఆ రెండు కథలూ, విశ్వం యొక్క చరిత్రలో జరిగిన సంఘటనలను గుర్తు తెచ్చుకోవడం. కాల్వినో మరో రచన "t zero"లో కూడా Qfwfq కథలు చెప్పుకొస్తాడు.
“కాస్మికామిక్స్”లో అన్ని కథలూ, “t zero”లోని కథలూ, మరి కొన్ని కథలూ అన్నీ కలిపి ఇప్పుడు ఒకటే సంపుటిలో, "The Complete Cosmicomics" (Penguin UK, 2009), లభిస్తున్నాయి.
విలియం వీవర్ అనువదించిన మొదటి యూ.ఎస్ ఎడిషన్‍, నేషనల్ బుక్ అవార్డును Translation category.లో అందుకుంది.
"Naturally, we were all there—old Qfwfq said—where else could we have been? Nobody knew then that there could be space. Or time either: what use did we have for time, packed in there like sardines?"
అన్ని కథలలోనూ మానవేతర పాత్రలు ఉంటాయి. వాటికి భారీగా మానవ రూపాన్ని ఆపాదించటం జరుగుతుంది.
అవగాహనా రాహిత్యం
అవగాహనా రాహిత్యం అనేది ఒక మానసిక పరిస్థితి. వస్తువులు, విషయాలు, గమనించదగ్గ అంశాలను పోల్చుకోలేకపోవడం, అర్ధం చేసుకోలేకపోవడం, అనుభవించలేకపోవడం ఈ పరిస్థితిలో కనిపించే అవస్థలు. మరొకరి సహాయం లేకుండా నేరుగా విషయాలను అర్ధం చేసుకోలేకపోవడం ఈ పరిస్థితిలో సాధారణం. స్థూలంగా చెప్పాలంటే, ఒక విషయమై తెలియకపోవటమే అవగాహనా రాహిత్యము. మనస్తత్వ శాస్త్రం ప్రకారం ఒక మనిషి లేదా జంతువు ద్వారా ఒక పరిస్థితి లేదా క్రియను అర్ధం చేసుకోలేకపోవడం లేదా అనుభవించలేకపోవడం అవగాహనా రాహిత్యం గా చెప్పబడుతుంది.
అవగాహన అనేది సాపేక్షమైన భావన. ఒక జంతువు పాక్షికంగా అవగాహన కలిగి ఉండవచ్చు, సుషుప్తావస్థలో ఉండి ఉండవచ్చు, లేదా పూర్తి అవగాహనా రాహిత్యంలో ఉండవచ్చు. అంతఃకరణంలో జరిగే విషయాల వలనో, బాహ్య ఇంద్రియాలకు కలిగే అనుభూతి వలనో అవగాహన కలుగవచ్చు. అవగాహనా రాహిత్య పరిస్థితిలో ఈ అనుభూతి ఆ జంతువు పొందలేదు.
ఇస్లామీయ పదజాలము
The following list consists of notable concepts that are derived from both Islamic and Arab tradition, which are expressed as words in the Arabic language. The main purpose of this list is to disambiguate multiple spellings, to make note of spellings no longer in use for these concepts, to define the concept in one or two lines, to make it easy for one to find and pin down specific concepts, and to provide a guide to unique concepts of Islam all in one place.
Separating concepts in Islam from concepts specific to Arab culture, or from the language itself, can be difficult. Many Arabic concepts have an Arabic secular meaning as well as an Islamic meaning. One example is the concept of dawah. Arabic, like all languages, contains words whose meanings differ across various contexts. The word "Islam" is itself a good example.
Arabic is written in its own alphabet, with letters, symbols, and orthographic conventions that do not have exact equivalents in the Latin alphabet (see Arabic alphabet). The following list contains transliterations of Arabic terms and phrases; variations exist, e.g. "din" instead of "deen" and "aqidah" instead of "aqeedah". Most items in the list also contain their actual Arabic spelling.ఈదుల్ ఫిత్ర్ (عيد الفطر)
చెన్నకేశవుల రంగారావు
చెన్నకేశవుల రంగారావు ఆంధ్ర ప్రదేశ్ లోని పశ్చిమ గోదావరి జిల్లా ఏలూరుకి చెందినా ప్రముఖ వైద్యులు మరియు తెలుగుదేశం పార్టీ తరుపున 1983 లో ఏలూరు నియొజికవర్గ శాసనసభ్యులుగా ఎన్నికయ్యారు.